ΓΡΑΠΤΗ ΕΡΩΤΗΣΗ E-0143/02

υποβολή: Raina Echerer (Verts/ALE) προς την Επιτροπή

(1 Φεβρουαρίου 2002)

Θέμα: Το δικαίωμα του εκλέγεσθαι των εργαζομένων στις εκλογές για την ανάδειξη των συμβουλίων εργαζομένων και των κλαδικών συνδικαλιστικών οργανώσεων

Από τότε που η Αυστριακή Δημοκρατία προσχώρησε στον ΕΟΧ και την Ευρωπαϊκή Ένωση, είναιποχρεωμένη να μεταφέρει στο εθνικό της δίκαιο και να εφαρμόζει την κοινοτική νομοθεσία. Αυτό αφορά, μεταξύ άλλων, και τα δικαιώματα των διακινούμενων εργαζομένων οι οποίοι προέρχονται από τα συμβαλλόμενα μέρη της Συμφωνίας για τον Ευρωπαϊκό Οικονομικό Χώρο — και ιδίως το δικαίωμα του εκλέγεσθαι στα επιχειρησιακά και κλαδικά όργανα εκπροσώπησης των συμφερόντων των εργαζομένων — και οι οποίοι, σύμφωνα με το άρθρο 48 της Συνθήκης ΕΚ (ελεύθερη διακίνηση των προσώπων) απαγορεύεται ναφίστανται οιαδήποτε διακριτική μεταχείριση. Ο αποκλεισμός εγγεγραμμένων σε σωματεία εργαζομένων από το δικαίωμα του εκλέγεσθαι στα επιχειρησιακά και κλαδικά όργανα εκπροσώπησης των συμφερόντων των εργαζομένων αντιβαίνει στο άρθρο 8 του κανονισμού (ΕΟΚ) αριθ. 1612/68(1). Για το λόγο αυτό, στις 16 Οκτωβρίου 1997 η Επιτροπή άσκησε προσφυγή και στις 9 Ιουλίου 1999 κίνησε διαδικασία επί παραβάσει εναντίον της Αυστρίας. Εντούτοις, η πλειοψηφία του Εθνικού Συμβουλίου της Αυστρίας δεν έχει προβεί μέχρι σήμερα σε καμία απολύτως ενέργεια προς την κατεύθυνση της σχετικής προσαρμογής της νομοθεσίας. Στις 29.12.2000, στο πλαίσιο αιτιολογημένης γνώμης, η Ευρωπαϊκή Επιτροπή επέκρινε εκ νέου την αυστριακή νομοθεσία και κάλεσε για τελευταία φορά την ομοσπονδιακή κυβέρνηση να προβεί στη λήψη των κατάλληλων μέτρων.

Ο αποκλεισμός Τούρκων εργαζομένων από τις εκλογές για την ανάδειξη του εργατικού σωματείου του Vorarlberg είχε στην Αυστρία ως αποτέλεσμα να κινηθεί διαδικασία ακύρωσης των εκλογών το πρώτο εξάμηνο του 1999, η οποία κατέληξε σε δίκη ενώπιον του Ανωτάτου Δικαστηρίου. Το Συνταγματικό Δικαστήριο στη Βιέννη παρέπεμψε τηνπόθεση στο Δικαστήριο των Ευρωπαϊκών Κοινοτήτων.

Αντέδρασε η αυστριακή ομοσπονδιακή κυβέρνηση στην αιτιολογημένη γνώμη της Επιτροπής και αν ναι, ποιο ήταν το περιεχόμενο αυτής της αντίδρασης·

Με δεδομένο ότι η Αυστριακή Δημοκρατία δεν έλαβε ούτε στη συνέχεια τα αναγκαία μέτρα, πότε κίνησε ή πρόκειται να κινήσει η Επιτροπή σχετική διαδικασία εναντίον της Αυστρίας ενώπιον του Δικαστηρίου των Ευρωπαϊκών Κοινοτήτων·

Θα έχουν οιποθέσεις που παρέπεμψε το Συνταγματικό Δικαστήριο στο Δικαστήριο των Ευρωπαϊκών Κοινοτήτων αντίκτυπο στην διαδικασία επί παραβάσει που κίνησε η Επιτροπή· Εάν ναι, με ποιο τρόπο·

Προτίθεται η Επιτροπή να επικαλεσθεί ενώπιον του Δικαστηρίου των Ευρωπαϊκών Κοινοτήτων, στο πλαίσιο αυτής της διαδικασίας, την παράγραφο 21 του νόμου περί εργατικών σωματείων και την παράγραφο 53 του συνταγματικού εργασιακού νόμου ή μία μόνο από τις παραγράφους αυτές·

(1) ΕΕ Λ 257 της 19.10.1968, σελ. 2.

Απάντηση της κ. Διαμαντοπούλου εξ ονόματος της Επιτροπής

(6 Μαρτίου 2002)

Οι αυστριακές αρχές απάντησαν στην αιτιολογημένη γνώμη τον Απρίλιο του 2001 αλλά η απάντησή τους κρίθηκε μη ικανοποιητική.

Κατά συνέπεια η Επιτροπή προχώρησε στο επόμενο στάδιο της διαδικασίας επί παραβάσει και παρέπεμψε τηνπόθεση στο Ευρωπαϊκό Δικαστήριο στις 4 Δεκεμβρίου 2001 (υπόθεση C-465/01).

H παραπομπή του Συνταγματικού Δικαστηρίου της Αυστρίας δεν έχει αντίκτυπο ως προς την ουσία της διαδικασίας επί παραβάσει στο πλαίσιο της οποίας η Επιτροπή προσβάλλει τόσο το άρθρο 21 του νόμου περί εργατικού επιμελητηρίου (Arbeiterkammergesetz) όσο και το άρθρο 53 παράγραφος 1 του συνταγματικού εργατικού νόμου (Arbeitsverfassungsgesetz).